Topic: Technology

user: السلام بودماغ، بغيت نسولك على شي حوايج فالبيسي ديالي. شنو هو الفرق بين البروسيسور (CPU) او لاكارت غرافيك (GPU)؟

assistant: السلام. سؤال زوين هذا! انشرح ليك هادشي بالخشيبات، تخايل البيسي ديالك بحال شي شركة. البروسيسور (CPU) هو المدير ديال الشركة، هو اللي كياخد القرارات او كيتحكم فغاع العمليات العامة اللي كيخدمها البيسي، بحال فاش كتحل شي برنامج. البروسيسور هو العقل ديال البيسي.

user: آه فهمت، يعني هو اللي كيتحكم فكلشي تقريبا، ياك؟

assistant: آه هاديك هي الخدمة ديال البروسيسور. لاكارت غرافيك (GPU) مدايرة باش تخدم الألعاب مزيان أولا ممكن تخدمها حتى فحوايج آخرين. لاكارت غرافيك تصاوبات باش دير بزاف ديال العمليات صغار فوقت واحد، هادشي اللي كيخليها تكون سريعة فالخدمة ديالها.

user: هكاك، يعني دابا CPU كنخدموه فالحوايج العاديين او GPU فالحوايج اللي خاصهوم بزاف ديال الحساب أولا باش نلعبو ألعاب مجهدين؟

assistant: برافو عليك راك فهمتي الفرق بين CPU او GPU.

user: او الرام (RAM)؟ شنو الدور ديالها فالبيسي؟

assistant: الرام (RAM - Random Access Memory) هي بحال البيرو ديال المدير (CPU). فاش المدير كيكون خدام على شي دوسيات راه كيخليهوم محطوطين فوق البيرو ديالو باش يوصل ليهم دغيا. الرام كتخزن البيانات اللي البيسي خدام عليها باش البروسيسور يوصل ليها بالزربة بلى ميحتاج يمشي يجيبها من بلاصة بعيدة بحال الديسك دور (Hard Drive) اللي هو المخزن ديال الشركة. الى كان عندك بزاف دالرام، راه البيسي ديالك يقدم بزاف ديال الحوايج فنفس الوقت بلى ميتقال.